Diari Oficial de la Generalitat Valenciana


Sumari del DOGV 9240, del 22-12-2021 (2021/12929)

Informació publica d'aprovació del Projecte de reparcel·lació voluntària del sector industrial de nova creació STYLNUL-2 del Pla general d'ordenació urbana de Nules.
---------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12616


Data del document
:   02-12-2021

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació publica d'aprovació del Projecte de reparcel·lació voluntària del sector industrial de nova creació STYLNUL-2 del Pla general d'ordenació urbana de Nules. [2021/12191]  
La Junta de Govern Local, en sessió ordinària de data 8 de novembre de 2021, va acordar entre altres el següent acord:  
D.E.4. Aprovació del Projecte de reparcel·lació voluntària del sector industrial de nova creació Stylnul-2 del Pla general d'ordenació urbana de Nules.  
Primer. Aprovar el projecte de reparcel·lació voluntària presentat per l'agent urbanitzador Ceramica Nulense, SA, en data 3 d'agost de 2021, amb número de registre d'entrada 7233-V-RF-2221, signat per l'arquitecte Ignacio Martínez Juárez en data 2021.08.03 i per l'advocat Christian Fabregat Beltrán en data 2021.08.03, sotmés a informació pública per acord de la Junta de Govern Local de data 6 de setembre de 2021, amb les modificacions derivades de l'informe tècnic de l'arquitecte municipal de data 5 d'octubre de 2021.  
Segon. Requerir a l'agent urbanitzador perquè, en un termini de 15 dies, present text refós del projecte de reparcel·lació voluntària en el qual s'incorporen les modificacions derivades de l'informe tècnic de l'arquitecte municipal de data 5 d'octubre de 2021.  
Tercer. Traslladar als serveis de recaptació municipal perquè practiquen a l'agent urbanitzador la liquidació pel valor que es desprén de l'informe tècnic de l'arquitecte municipal de data 5 d'octubre de 2021.  
  
Quart. Notificar el present acord als propietaris inclosos en l'àrea reparcel·lable, considerant com a tals aquells titulars de béns i drets que consten en el projecte de reparcel·lació i notificar de manera individual al Ministeri de Foment i a la Confederació Hidrogràfica del Xúquer, significant-los que contra el present acord, que és definitiu en la via administrativa, es podrà interposar potestativament recurs de reposició davant el mateix òrgan que ha dictat l'acte. El termini per a la seua interposició serà d'un mes comptat a partir de l'endemà a la notificació del present acord. Així mateix podrà interposar directament, sense necessitat d'utilitzar recurs de reposició, recurs contenciós administratiu davant el Jutjat contenciós administratiu de Castelló, dins del termini de dos mesos comptats des de l'endemà de la recepció de la notificació d'aquest acord, segons estableixen els articles 114 i 123 de la Llei 39/2015, del Procediment Administratiu Comú de les Administracions Públiques i 8 i 46 de la Llei 29/1998, reguladora de la jurisdicció contenciosa administrativa. Tot això sense perjudici que puga exercitar qualsevol altre recurs o acció que estime procedent.  
  
Cinqué. Publicar l'acord aprovatori de la reparcel·lació voluntària en el Diari Oficial de la Generalitat Valenciana, en el Butlletí Oficial de la Província de Castelló, en el tauler d'anuncis de l'Ajuntament i en la seu electrònica d'aquest Ajuntament.  
  
Nules, 2 de desembre de 2021.- L'alcalde: David García Pérez.